钦定古今图书集成/理学汇编/经籍典/第038卷 > 《题义方书舍》王绂
## 钦定古今图书集成/理学汇编/经籍典/第038卷 > 《题义方书舍》王绂

“我昔童丱时，蒙养绝浮靡。朝夕常趋庭，颇解学《诗》《礼》。
奈何才弱冠，早已失怙恃。徒怀风木悲，没齿殊未已。
及余生两雏，将以托宗祀。既欲承箕裘，当令业经史。
无何我多故，谪戍向边鄙。迢迢父子心，隔越数千里。
惟恐有存亡，不暇较贤否。幸余初还家，无恙共惊喜。
弱质虽成人，愚𫘤诚可耻。大儿仅识丁，唯足代耘耔。”
小儿复痴顽，真乃豚犬耳。邢君义方训，诸郎尽贤嗣。
缅怀燕山窦，今昔良可拟。诗成发三叹，愧我曷能企。
岂惟颂君贤，尤当示吾子。